open-index/open-wikipedia-markdown huggingface dataset:
நேபாள மாநிலங்களின் சட்டமன்றத் தேர்தல்கள், 2017

**நேபாள மாநிலங்களின் சட்டமன்றத் தேர்தல்கள், 2017**, நேபாளம், ஓரவையுடன் கூடிய ஏழு மாநில சட்டமன்றங்களைக் கொண்டுள்ளது.  இந்த ஏழு மாநிலங்களின் 550 சட்டமன்ற உறுப்பினர்களில், 
330 உறுப்பினர்கள் நேரடியாகவும், 220 உறுப்பினர்கள் விகிதாசாரப்படியும்   தேர்தலில் தேர்ந்தெடுக்கும் பொருட்டு, நாடாளுமன்றத் தேர்தலுடன் சேர்த்து,  26 நவம்பர் 2017 மற்றும் 7 டிசம்பர் 2017 ஆகிய நாட்களில் இரண்டு கட்டங்களாக, ஏழு மாநில சட்டமன்றங்களின் தேர்தல் நடைபெற்றது.   

நேபாள சட்டமன்ற உறுப்பினர்களின் பதவிக் காலம் ஐந்தாண்டுகள் ஆகும். மாநிலங்களின் பெரும்பான்மையான சட்டமன்ற உறுப்பினர்களின் ஆதரவுடன் மாநில முதலமைச்சர் தேர்வு செய்யப்படுவார். 

## முதல் கட்ட வாக்குப் பதிவு
நேபாளத்தின் மலைப்பாங்கான 32 மாவட்டங்களின் முதல் கட்ட வாக்குப்பதிவு, 26 நவம்பர் 2017 அன்று நடைபெற்றது. முதல் கட்ட வாக்கு பதிவில்  65% வாக்காளர்கள் வாக்களித்தனர்.  3.19 மில்லியன் வாக்காளர்கள் வாக்களித்தனர்.

## இரண்டாம் கட்ட வாக்குப் பதிவு
இரண்டாம் கட்ட வாக்குப் பதிவு 7 டிசம்பர் 2017 அன்று நடைபெற்றது. இத்தேர்தல் காத்மாண்டு சமவெளி மற்றும் நேபாளத்தின் தெற்கு பகுதியில் உள்ள 45 நேபாள மாவட்டங்களில் நடைபெற்றது. இத்தேர்தலில் 2,35,993 வாக்காளர்கள் வாக்களித்தனர். 

## வாக்கு எண்ணிக்கை
மாநில சட்டமன்றத் தேர்தல் வாக்கு எண்ணிக்கை 7 டிசம்பர் 2017ல் தொடங்கியது. முழு வாக்கு எண்ணிக்கை முடிவுகள் டிசம்பர், 2017க்குள் வெளிவரும். தற்போதைய வாக்கு எண்ணிக்கை நிலவரப்படி, ஆளும் மார்க்சிஸ்ட்-லெனினிஸ்ட்  ஒன்றியம் மற்றும்  மாவோயிஸ்ட் மைய கூட்டணிக் கட்சி வேட்பாளர்கள் பெரும்பாலான தொகுதிகளில் முன்னிலை வகிக்கின்றனர்.  இரண்டாவதாக நேபாளி காங்கிரஸ் கூட்டணி உள்ளது.  

## மாநிலங்கள் வாரியான முடிவுகள்
மார்க்சிஸ்ட்-லெனினிஸ்ட்  ஒன்றியம்  - மாவோயிஸ்ட் மையம் தலைமையிலான இடதுசாரி முன்னணி  கட்சிகள், ஏழு நேபாள  மாநிலங்களின்  சட்டமன்ற நேரடித் தேர்தல் முறையிலும், விகிதாசாரப் பிரதிநிதித்துவத் தேர்தல் முறையிலும்   பெருவாரியாக இடங்களைக் கைப்பற்றியுள்ளது. நேபாளி காங்கிரஸ் தலைமையிலான ஜனநாயகக் கூட்டணி இரண்டாவது இடத்தில் உள்ளது.

## தேர்தல் முடிவுகள்

### ஒட்டு மொத்த தேர்தல் முடிவுகள்

### [[நேபாள மாநில எண் 1|மாநில எண் 1]]

### [[நேபாள மாநில எண் 2|மாநில எண் 2]]

### [[நேபாள மாநில எண் 3|மாநில எண் 3]]

### [[நேபாள மாநில எண் 4|மாநில எண் 4]]

### [[நேபாள மாநில எண் 5|மாநில எண் 5]]

### [[நேபாள மாநில எண் 6|மாநில எண் 6]]

### [[நேபாள மாநில எண் 7|மாநில எண் 7]]

## இதனையும் காண்க
* நேபாள நாடாளுமன்றத் தேர்தல், 2017
* நேபாள உள்ளாட்சி தேர்தல், 2017
* நேபாள நாடாளுமன்றம்
* நேபாள பிரதிநிதிகள் சபை
* நேபாள தேசிய சபை
* நேபாள அரசியலமைப்பு சட்டம், 2015

## மேற்கோள்கள்


*
மென்மயிர்

thumb|சிவப்பு நரி மென்மயிர்கள்
**மென்மயிர்**என்பது மனிதனைத் தவிர மற்ற பாலூட்டிகளின் உடலை மூடியிருக்கும் மென்மையான முடி ஆகும். பன்றி போன்ற விலங்குகளின் உடலை மூடியிருக்கும் முள் போன்ற முடிகள் மென்மயிர் என்று அழைக்கப்படுவதில்லை.

மென்மயிர் ஆடையாக அல்லது அலங்காரமாகப் பயன்படுத்தப்படுவது சர்ச்சையாகச் சிலரால் கருதப்படுகிறது. பெரும்பாலான விலங்குநல ஆர்வளர்கள் மென்மயிருக்காக விலங்குகளைக் கொல்வதை எதிர்க்கின்றனர்.

## உசாத்துணை

## வெளி இணைப்புகள்

* 
* 

## மேற்கோள்கள்

பகுப்பு:பாலூட்டிகளின் உடற்கூறியல்
சிசுடமா நேச்சரேவின் 10வது பதிப்பு

வலது|thumb|சிசுடமா நேச்சுரேவின் 10வது பதிப்பின் தலைப்புப் பக்கம்
**சிசுடமா நேச்சுரேவின் 10வது பதிப்பு** என்பது கரோலசு லின்னேயசால் எழுதப்பட்ட ஒரு புத்தகம் ஆகும். இது இரண்டு பகுதிகளாக 1758 மற்றும் 1759ல் வெளியிடப்பட்டது. இதுவே விலங்கியல் பெயரீட்டின் ஆரம்பப் புள்ளி ஆகும். இதில் லின்னேயசு விலங்குகளுக்கான இருசொற் பெயரீட்டை அறிமுகப்படுத்தினார். அவர் இதற்கு முன்னர் இதே போன்ற ஒன்றை தாவரங்களுக்காக இசுபீசியசு பிலந்தாரம் பதிப்பில் 1753ம் ஆண்டில் செய்தார்.வலது|thumb|அலெக்சாந்தர் ரோசுலினால் 1775ல் வரையப்பட்ட கரோலசு லின்னேயசின்<br> ஒரு எண்ணெய் ஒவியம்

## உசாத்துணை

## வெளி இணைப்புகள்
* The original 1758 ''Systema Naturae'' at Biodiversity Heritage Library (BHL).
* Linnaeus 1758 Classification of Animals on the ''Taxonomicon''

பகுப்பு:1758
பகுப்பு:விலங்கியல் பெயரீடு
ரூக்

**ரூக் **(ஆங்கிலப் பெயர்: rook, உயிரியல் பெயர்: *Corvus frugilegus*) என்பது பேசரின் வரிசையில் கோர்விடே குடும்பத்தில் உள்ள ஒரு பறவை ஆகும். இதன் இருசொற் பெயரீடு 1758ல் கரோலசு லின்னேயசால் வழங்கப்பட்டது. 

## விளக்கம்
இடது|thumb|ஒரு ரூக், மார்வெல் மிருகக் காட்சி சாலை
இது 45-47 செ.மீ. நீளம் இருக்கும். நல்ல சூரிய ஒளியில் பார்க்கும்போது இதன் கருப்பு இறகுகள் நீலம் அல்லது நீல-ஊதா நிறத்தில் இருக்கும். தலை, கழுத்து மற்றும் தோள்களில் உள்ள இறகுகள் பட்டுப் போன்று இருக்கும். கால்களும், பாதங்களும்பொதுவாகக் கருப்பாக இருக்கும், அலகானது சாம்பல்-கருப்பு நிறத்தில் இருக்கும்.

## உசாத்துணை

## வெளி இணைப்புகள்
* 
* 
* Rook videos, photos & sounds  on the Internet Bird Collection
* Feathers of Rook (Corvus frugilegus) 
* 

பகுப்பு:ஐரோவாசியப் பறவைகள்
பாறுக் குடும்பம்

**பாறுக் குடும்பம்**(*Accipitridae*) என்பது பறவைகளின் ஒரு குடும்பம் ஆகும். இவை அண்டார்டிகா தவிர அனைத்துக் கண்டங்களிலும் காணப்படுகின்றன. பாறுகள், கழுகுகள், பருந்துகள், பூனைப் பருந்துகள் மற்றும் பழைய உலக பிணந்தின்னிக் கழுகுகள் இந்த குடும்பத்தின் கீழ் வருகின்றன. 

## வடிவயியல்
[இடது|thumb|[வெண்தலைக் கழுகு]]
அளவு 23 செ.மீ. மற்றும் எடை 85 கிராம் கொண்ட முத்துப் பருந்து மற்றும் சிறிய சிட்டுப்பருந்து முதல் அளவு 120 செ.மீ. மற்றும் எடை 14 கிலோ கொண்ட சினேரியசு பிணந்தின்னிக் கழுகு வரை இக்குடும்ப உறுப்பினர்கள் பல்வேறு அளவுகளில் காணப்படுகின்றன.

## அடிக்குறிப்புகள்

## வெளி இணைப்புகள்
* Accipitridae videos on the Internet Bird Collection
* xeno-canto.org: Accipitridae sounds. Retrieved 2006-DEC-01.

பகுப்பு:பறவைக் குடும்பங்கள்
பகுப்பு:கொன்றுண்ணிப் பறவைகள்
ஓகன் ஆறு

**ஓகன் ஆறு **(Ogan River) இந்தோனேசியாவில் தெற்கு சுமத்திரா மாகாணத்தில் பாயும் ஒரு ஆறாகும்.

இந்த ஆறு தெற்கு சுமாத்திராவில் பாயும் முசி ஆற்றின் துணை ஆறாகும். இது புகிட் பேரிசான் மலைத்தொடரில் தோன்றி முழுவதுமாக தெற்கு சுமாத்திராவில் பாய்ந்து மெதுவாக கிழக்கு நோக்கி வளைந்து பலெம்பாங்கில் கேட்ராபடி என்றுமிடத்தில் முசி ஆற்றுடன் இணைகிறது.  

இந்த ஆறு தெற்கு சுமத்திராவில் முசி மற்றும் கோமெரிங் ஆறுகளுக்கு அடுத்ததாக மூன்றாவது மிகப்பெரிய ஆறு என்ற தரநிலையைப் பெறுகிறது. இந்த ஆறு தெற்கு ஓகு, ஓகு, ஓகி மற்றும் ஓகன் இலிர் ஆகிய பகுதிகளுக்கோ, பகுதிகளின் ஓரங்களுக்கோ  குறுக்காகவோ அல்லது எல்லைகளாகவோ அமையவில்லை.

## பொது

ஓகன் மற்றும் பெககான் பழங்குடியினர் ஓகன் மற்றும் அதன் கிளையாறுகளின் கரையோரங்களில் வாழ்ந்தார்கள். பெரும்பாலானோர் உழவர்களாகவோ அல்லது வணிகர்களாகவோ இருந்தனர். 

இந்த ஆறானது அவர்களுக்கு மிகவும் முதலான மற்றும் தலையாய போக்குவரத்து ஊடகமாகவும், தொடர்பு வழியாகவும் சேவையாற்றியது. இந்த ஆற்றின் அடர்ந்த வண்டல் மண் படிவுகளின் காரணமாக உருவாக்கப்பட்ட ஓகன் ஆற்றுப் பள்ளத்தாக்கானது இந்த மாகாணத்தின் மிகச்சிறந்த வளமான விவசாய மண்டலமாக அமைகிறது.

## மேற்கோள்கள்

## வெளி இணைப்புகள்

பகுப்பு:இந்தோனேசியாவின் புவியியல்
பகுப்பு:இந்தோனேசிய ஆறுகள்
கிளிசரிக் அமிலம்

**கிளிசரிக் அமிலம்** *(Glyceric acid)* என்பது C3H6O4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கிளிசராலை ஆக்சிசனேற்றம் செய்து கார்பாக்சில் குழுவைக் கொண்டிருக்கும் இந்த ஒற்றைச் சர்க்கரை வகை சர்க்கரை அமிலத்தைத் தயாரிக்கிறார்கள்.

CH2OH-CHOH-CH2OH+[O]→CH2OH-CHOH-COOH+H2O 

கிளிசரிக் அமிலத்தைக் கொண்டு தயாரிக்கப்படும் உப்புகளும் எசுத்தர்களும் கிளிசரேட்டுகள் எனப்படுகின்றன.

## உயிர் வேதியியல்

2-பாசுப்போகிளிசரிக் அமிலம், 3-பாசுப்போகிளிசரிக் அமிலம், 1,3-பிசுபாசுப்போகிளிசரிக் அமிலம் உள்ளிட்ட பாசுப்பேட்டு உயிர்வேதியியல் இடைநிலைச் சேர்மங்கள் கிளைக்கலாற் பகுப்பு வினையில் தோன்றும் முக்கிய வேதிப் பொருட்களாகும் . 

செரீன் போன்ற அமினோ அமிலங்களைத் தொகுக்கும் வினையில் 3-பாசுப்போ கிளிசரிக் அமிலம் ஒரு முக்கியமான மூலக்கூறாகத் திகழ்கிறது. சிசுடீன், கிளைசீன் போன்ற அமினோ அமிலங்கள் தயாரிப்பில் செரீன் பயன்படுத்தப்படுகிறது. 

## மேற்கோள்கள்

பகுப்பு:ஆல்பா ஐதராக்சி அமிலங்கள்
பகுப்பு:சர்க்கரை அமிலங்கள்
பகுப்பு:விசினல் டையால்கள்
சிவப்பு அணில்

**சிவப்பு அணில்** அல்லது **ஐரோவாசியச் சிவப்பு அணில்** (ஆங்கிலப் பெயர்: red squirrel அல்லது Eurasian red squirrel, உயிரியல் பெயர்: *Sciurus vulgaris*) என்பது மரங்களில் வாழக்கூடிய ஒரு அணில் ஆகும். இது ஐரோவாசியா முழுவதும் காணப்படுகிறது. இது மரங்களில் வாழக்கூடிய கொறிணி ஆகும். இது ஒரு அனைத்துண்ணி ஆகும்.

## உசாத்துணை
இந்திய ஓநாய்

**இந்திய ஓநாய்** (ஆங்கிலப் பெயர்:  Indian wolf, உயிரியல் பெயர்: *Canis lupus pallipes*) என்பது ஓநாயின் ஒரு துணையினம் ஆகும். இது தென்மேற்கு ஆசியாவில் இருந்து இந்தியத் துணைக்கண்டம் வரை காணப்படுகிறது. இது திபெத்திய மற்றும் அரேபிய ஓநாய்களுக்கு இடைப்பட்ட அளவில் காணப்படுகிறது. இதற்குத் திபெத்திய ஓநாயைப் போல் குளிர்கால உரோமம் கிடையது. ஏனெனில் இது வெப்பமான பகுதியில் வசிக்கிறது.

### [[இந்தியத் துணைக்கண்டம்]]
2004ம் ஆண்டின் கணக்கெடுப்பின் படி இந்தியா முழுவதும் சுமார் 2000-3000 ஓநாய்கள் இருப்பதாகக் கருதப்படுகிறது. 

## உசாத்துணை

## வெளி இணைப்புகள்

பகுப்பு:இந்தியப் பாலூட்டிகள்
ஆவி (வளிமம்)

வலது|thumb|ஒரு சூடான தேநீர் கோப்பையிலிருந்து ஆவியாக வெளியேறிய நீரானது குளிர்ச்சியடைந்து கண்ணால் பார்க்கக்கூடிய துளிகளாக (வளிமக்கரைசல்) காணப்படுகிறது.
இயற்பியலில் **ஆவி** என்பது பொருளொன்று அதன் நிலைமாறு வெப்பநிலைக்குக் கீழான வெப்பநிலையில் வளிம நிலையில் காணப்படும் நிலையாகும். அதாவது, ஆவியானது, வெப்பநிலையைக் குறைக்காமலேயே, அழுத்தத்தை மட்டும் அதிகரிப்பதன் காரணமாக, திரவமாக குளிர்விக்கப்படலாம் என்பதாகும். ஒரு வளிமக் கரைசல் என்பதிலிருந்து ஆவியானது வேறுபட்டதாகும். ஒரு வளிமத்தில் திரவத்தின் நுண்ணிய துகள்களோ அல்லது திண்மத்தின் நுண்ணிய துகள்களோ அல்லது இவை இரண்டுமோ தொங்கல் நிலையில் காணப்படும் நிலையே வளிமக்கரைசல் எனப்படுகிறது.

உதாரணமாக, நீரானது நிலைமாறு வெப்பநிலையாக 647 கெல்வினைக் (374°செல்சியசு அல்லது 705° பாரன்ஹீட்) கொண்டுள்ளது. இந்த வெப்பநிலையே நீரானது திரவ நிலையில் காணப்படக்கூடிய மிக உயர்ந்தபட்ச வெப்பநிலையாகும். புவியின் வளிமண்டலத்தில், சாதாரண வெப்பநிலைகளில், பகுதி அழுத்தமானது போதுமான அளவு அதிகரிக்கப்பட்டால், வளிம நிலையிலுள்ள நீர் (நீராவி என அழைக்கப்படுவது) குளிர்வித்தலின் காரணமாக திரவ நிலை நீராக சுருங்குகிறது.  

ஒரு ஆவியானது திரவத்துடனோ, திண்மத்துடனோ இயைந்தே இருக்கும் வாய்ப்பு உள்ளது. இந்தக்கூற்று உண்மையாக இருக்கும் போது, இந்த இரண்டு நிலைகளும் சமநிலையில் காணப்படும். வாயுவின் பகுதி அழுத்தமானது திரவம் அல்லது திண்மத்தின் சமநிலை ஆவியமுக்கத்திற்கு சமமாக இருக்கும் நிலை காணப்படும்.

## பண்புகள்

ஒரு பொருளின் நிலைமாறு வெப்பநிலைக்கும் கீழான ஒரு பொருளானது திண்மம் மற்றும் திரவ நிலையிலும் இருக்க சாத்தியமான வெப்பநிலையொன்றில் காணப்படும் வளிம நிலையே ஆவி எனப்படுகிறது. (உதாரணமாக, நீரானது 374&nbsp;°செல்சியசு (647 கெல்வின்) என்பதை நிலைமாறு வெப்பநிலையாகக் கொண்டுள்ளது. இதுவே, நீரானது மிக திரவ நிலையில் இருக்க வாய்ப்புள்ள மிக உயர்ந்தபட்ச வெப்பநிலையாகும்.)ஆவியானது திட அல்லது திரவ நிலையோடு தொடர்பில் இருக்கும் போது இந்த இரு நிலைகளும் வெப்ப இயக்கவியற் சமநிலையில் காணப்படும். வளிமம் அல்லது வாயு என்ற பதமானது, அமுக்கத்திற்குட்படும் திரவ நிலையைக் குறிக்கிறது. நிலையான வாயுக்கள்  எனப்படுபவையால் அந்த வெப்பநிலையில் திரவத்தையோ, திண்மத்தையோ உருவாக்க இயலாது. ஒரு திண்மமோ அல்லது திரவமோ ஆவியாவதற்கு கொதிக்க வேண்டும் என்ற அவசியமில்லை.

ஆவியானது மேகம் மற்றும் ஆவி ஒடுக்கம் போன்ற நிகழ்வுகளுக்கு காரணமாக உள்ளது. இந்நிகழ்வு பொதுவாக வடித்திறக்கல் (distillation) துாய்மைப்படுத்த வேண்டிய திரவத்தை வளிம வண்ணப்படிவுப் பிரிகைக்கு உட்படுத்துவதற்கு முந்தைய நிலையில் சுற்றுப்புறத்தில் காணப்படும் காற்றில் கலந்துள்ள நாற்றத்திற்குக் காரணமான பொருட்களை தெளிவாக்குதல் செயல்முறை போன்ற இயற்பியல் செயல்முறைகளில் சாதாரணமாகப் பயன்படுத்தப்படுகிறது.

ஆவியின் கூறாக உள்ள மூலக்கூறுகள் அதிர்வியக்கம், சுழல் இயக்கம், நகர்வியக்கம் ஆகியவற்றைக் கொண்டுள்ளன. இந்த இயக்கங்கள் வளிமங்களின் இயக்கக் கோட்பாட்டில் நன்கு விவரிக்கப்பட்டுள்ளன.

## ஆவியமுக்கம்
ஆவியமுக்கம் அல்லது சமநிலையின் ஆவியமுக்கம் என்பது ஒரு மூடிய அமைப்பில் ஒரு குறிப்பிட்ட வெப்பநிலையில் ஆவியும் அதன் ஒடுக்கப்பட்ட நிலையும் (திண்மம் அல்லது திரவம்) வெப்ப இயக்கவியல் சமநிலையில் உள்ள போது அந்த ஆவியால் வெளிப்படுத்தப்படும் அழுத்தம் என வரையறுக்கப்படுகிறது.

ஒரு திரவத்தின் இயல்பான கொதிநிலையானது எந்த வெப்பநிலையில் அதன் ஆவியமுக்கமானது திட்ட வளிமண்டல அழுத்தத்திற்கு சமமாக இருக்கிறதோ அந்த வெப்பநிலையாகும்.

## மேற்கோள்கள்

பகுப்பு:வேதியப் பண்புகள்
பகுப்பு:வளிமங்கள்
பகுப்பு:அழுத்தம்
அசிபித்ரிபார்மசு

**அசிபித்ரிபார்மசு **என்பது பெரும்பாலான பகலாடிக் கொண்றுன்னிப் பறவைகளை உள்ளடக்கிய ஒரு வரிசை ஆகும். இதில் பாறுகள், கழுகுகள், பிணந்தின்னிக் கழுகுகள் ஆகிய சுமார் 225 உயிரினங்கள் உள்ளன. 2008ம் ஆண்டின் டி.என்.ஏ. ஆராய்ச்சியின்படி வல்லூறுகள் இவ்வரிசை உயிரினங்களைவிட கிளிகள் மற்றும் பேசரின் பறவைகளுடன் தொடர்புடையவை என்று கூறப்படுகிறது.

## வகைப்படுத்தல்
**வரிசை அசிபித்ரிபார்மசு**
* அசிபித்ரிடே (பசார்டுகள், கழுகுகள், பூனைப்பருந்துகள், பாறுகள், பருந்துகள், பழைய உலக பிணந்தின்னிக் கழுகுகள்)
* பன்டியோனிடே (ஆசுபிரே) (1 அல்லது 2 இனங்கள்)
* சாகிட்டரீடே (தரைப்பருந்து)

## அடிக்குறிப்புகள்

## உசாத்துணை
* 
*  Full text via AOU , COPO, BioOne.

## வெளி இணைப்புகள்
* 
* 

பகுப்பு:பறவை வரிசைகள்
சர்க்கரை அமிலம்

**சர்க்கரை அமிலங்கள்** *(Sugar acids)* என்பவை கார்பாக்சில் குழு ஒன்றை கொண்டுள்ள ஒற்றைச் சர்க்கரைகள் ஆகும் . 
சர்க்கரை அமிலங்களின் முக்கிய வகைபாடுகளில் இவை அடங்கியுள்ளன:

*ஆல்டோனிக் அமிலங்கள்: ஓர் ஆல்டோசிலுள்ள ஆல்டிகைடு வேதி வினைக்குழு இவ்வகையில் ஆக்சிசனேற்றப்படுகிறது.
*அலோசோனிக் அமிலங்கள்: 2-கீட்டோசிலுள்ள முதலாவது ஐதராக்சில் தொகுதி இவ்வகையில் ஆக்சிசனேற்றப்பட்டு ஓர் α-கீட்டோவமிலம் உருவாக்கப்படுகிறது. 
*யுரோனிக் அமிலங்கள்: ஓர் ஆல்டோசு அல்லது கீட்டோசின் விளிம்பு ஐதராக்சில் தொகுதி இவ்வகையில் ஆக்சிசனேற்றப்படுகிறது.
*ஆல்டாரிக் அமிலங்கள்: ஓர் ஆல்டோசின் இரண்டு முனைகளும் இவ்வகையில் ஆக்சிசனேற்றப்படுகின்றன. 

## உதாரணங்கள்:

### ஆல்டோனிக் அமிலங்கள்
*கிளிசரிக் அமிலம் (3 கார்பன்கள்)
*சைலோனிக் அமிலம் (5 கார்பன்கள்)
*குளுக்கோனிக் அமிலம் (6 கார்பன்கள்)
*அசுகார்பிக் அமிலம்  (6 கார்பன்கள்)

### அலோசோனிக் அமிலம்
*நியூராமினிக் அமிலம்
*கீட்டோடீயாக்சியாக்டுலோசோனிக் அமிலம்

### யுரோனிக் அமிலங்கள்
*குளுக்குரோனிக் அமிலம் (6 கார்பன்கள்)
*காலக்டுரோனிக் அமிலம் (6 கார்பன்கள்)
*இடுரோனிக் அமிலம் (6 கார்பன்கள்)

### ஆல்டாரிக் அமிலங்கள்
*டார்டாரிக் அமிலம் (4 கார்பன்கள்)
*மெசோ-காலக்டாரிக் அமிலம் (6 கார்பன்கள்)
*டீ குளுக்காரிக் அமிலம் (6 கார்பன்கள்)

## மேற்கோள்கள்

## புற இணைப்புகள்
* 
பகுப்பு:சர்க்கரை அமிலங்கள்
வா சுயாட்சிப் பிரிவு

**வா சுயாட்சிப் பிரிவு ** மியான்மரின் ஒரு தன்னாட்சி அதிகாரம் பெற்ற சுயாட்சிப் பகுதியாக ஷான் மாநிலத்தில் உள்ளது. இந்தப் பகுதி 2008 அரசியல்சட்டத்தின் படி சுயாட்சிப் பகுதியாக உள்ளது.

## நிர்வாகப் உட்பிரிவுகள்
வா சுயாட்சி மண்டலம் கீழ் உள்ள நகராட்சிகளுடன் ஷான் மாநிலத்தில் உள்ளது.

* ஹோபாங் மாவட்டம்
** ஹோபாங் நகராட்சி
** மொங்மொ நகராட்சி
** பாங்வான் நகராட்சி
** நாமடிட் துணை நகராட்சி
** பான்லாங் துணை நகராட்சி
* மாட்மேன் மாவட்டம்
** மாட்மேன் நகராட்சி
** நாம்பான் நகராட்சி
** பாங்சாங் நகராட்சி

இந்த சுயாட்சிப் பகுதி வா இன மக்களால் நிர்வகிக்கப் படுகிறது. இதன் அதிகாரப்பூர்வப் பெயர் 20 ஆகத்து 2010 ஆம் தேதியில் அறிவிக்கப் பட்டது.

## மேலும் பார்க்க
* ஷான் மாநிலம்
* காயா மாநிலம்

## மேற்கோள்கள்

## வெளிப்புற இணைப்புகள்

பகுப்பு:மியான்மரின் சுய-நிர்வாகப் பிரிவுகள்
சிவப்பு நரி

**சிவப்பு நரி** (ஆங்கிலப் பெயர்: **Red fox**, உயிரியல் பெயர்: ***Vulpes vulpes***) என்பது உண்மையான நரிகளிலேயே 
மிகப் பெரியதாகும். ஊனுண்ணி வரிசையின் மிகப் பரவலாக வாழுகின்ற விலங்குகளில் ஒன்றாகும். ஆர்க்டிக் வட்டம் முதல் வட ஆப்பிரிக்கா, வட அமெரிக்கா மற்றும் ஐரோவாசியா எனப் 
புவியின் வட அரைக்கோளம் முழுவதும் காணப்படுகிறது. தீவாய்ப்புக் கவலை குறைந்த இனம் என பன்னாட்டு இயற்கைப் பாதுகாப்புச் சங்கத்தால் பட்டியலிடப்பட்டுள்ளது. மனிதப் பரவலுடன் இதுவும் பரவியுள்ளது. ஆத்திரேலியாவிற்கும் அறிமுகப்படுத்தப்பட்டுள்ளது. 

## பரிணாம வளர்ச்சி

இடது|thumb|அலாஸ்க சிகப்பு நரி

## உசாத்துணை

## மேலும் படிக்க
* 
* 
* 

## வெளி இணைப்புகள்
* 
* Red Fox, National Geographic
* Natural History of the Red Fox, Wildlife Online
* Sacramento Valley red fox info1,
* A video of a family of red fox cubs, showing their behaviour around the den
* A close up video of an adult male fox
* Red Fox , Fletcher Wildlife Garden

பகுப்பு:நரிகள்
அசிபிடர்

**அசிபிடர்** என்பது ஒரு பறவைப் பேரினம் ஆகும். இது அசிபித்ரிடே குடும்பத்தின் கீழ் வருகின்றது. இது கொன்றுண்ணிப் பறவைகளை உள்ளடக்கியுள்ளது. இதில் உள்ள பெரும்பாலான சிற்றினங்கள் வாத்துப்பாறுகள் அல்லது சிட்டுப்பாறுகள் என்று அழைக்கப்படுகின்றன. இவ்வினப் பறவைகளில் மற்ற இனங்களில் காணப்படும் கோரகோய்டு எனப்படும் ஒருவகைத் தோள்பட்டை எலும்பு இடைவெளிகள் காணப்படுவதில்லை. எனினும் இக்குடும்பத்தின் கீழ் வகைப்படுத்தப்பட்டுள்ள இரு பறவைகள் இந்த இடைவெளிகளைக் கொண்டுள்ளன. 

## உசாத்துணை

## மேலும் படிக்க
* Balete, Danilo S.; Tabaranza, Blas R. Jr. & Heaney, Lawrence R. (2006): An Annotated Checklist of the Birds of Camiguin Island, Philippines. *Fieldiana Zool. New Series* **106**: 58–72. DOI:10.3158/0015-0754(2006)106[58:AACOTB]2.0.CO;2 [HTML abstract](http://www.bioone.org/doi/abs/10.3158/0015-0754(2006)106%5B58:AACOTB%5D2.0.CO%3B2)
* Heaney, Lawrence R. & Tabaranza, Blas R. Jr. (2006): Mammal and Land Bird Studies on Camiguin Island, Philippines: Background and Conservation Priorities. *Fieldiana Zool. New Series* **106**: 1-13. DOI:10.3158/0015-0754(2006)106[1:MALBSO]2.0.CO;2 [HTML abstract](http://www.bioone.org/doi/abs/10.3158/0015-0754(2006)106%5B1:MALBSO%5D2.0.CO%3B2)
* Olson, Storrs L. (2006): Reflections on the systematics of *Accipiter* and the genus for *Falco superciliosus* Linnaeus. *Bull. B.O.C.* **126**: 69-70. PDF fulltext. Archived copy.

## வெளி இணைப்புகள்
* Pictures of Accipiters and information about North American Accipiters
* Accipiter Photos

பகுப்பு:பறவைப் பேரினங்கள்
மீள்நிறமாற்றம்

**மீள்நிறமாற்றம்** *(Chromotropism)* என்பது சூழ்ந்துள்ள வெப்பநிலை, அழுத்தம், ஒளி, கரைப்பான், அயனிகள் மற்றும் எலக்ட்ரான்களின் இருப்பு போன்ற இயற்பியல் மற்றும் வேதியியல் பண்புகளால் ஒரு பொருள் நிறம் மாற்றம் அடைவதைக் குறிக்கும் .

## மேற்கோள்கள்

பகுப்பு:வேதியியல்
பகுப்பு:கனிம வேதியியல்
சரத்ரீபார்மசு

**சரத்ரீபார்மசு **(Charadriiformes)** **என்பது பறவைகள் வகைப்பாட்டியலின் ஒரு வரிசை ஆகும். இதில் சிறியது முதல் நடுத்தர-பெரிய பறவைகள் என 350 இனங்கள் உள்ளன. இவை உலகெங்கிலும் காணப்படுகின்றன. இதில் உள்ள பெரும்பாலான பறவைகள் நீருக்கு அருகில் வாழ்கின்றன, முதுகெலும்பிலிகள் அல்லது மற்ற சிறிய விலங்குகளை உண்கின்றன; எனினும் சில கடற்பறவைகளாகவும், சில பாலைவனத்தில் வாழ்பவையாகவும் மற்றும் சில அடர்ந்த காடுகளிலும் வாழ்கின்றன.

## உசாத்துணை
* Bourdon, Estelle (2006): L'avifaune du Paléogène des phosphates du Maroc et du Togo: diversité, systématique et apports à la connaissance de la diversification des oiseaux modernes (Neornithes) ["Paleogene avifauna of phosphates of Morocco and Togo: diversity, systematics and contributions to the knowledge of the diversification of the Neornithes"]. Doctoral thesis, Muséum national d'histoire naturelle [in French]. HTML abstract 
* Ericson, Per G.P.; Envall, I.; Irestedt, M. & Norman, J.A. (2003): Inter-familial relationships of the shorebirds (Aves: Charadriiformes) based on nuclear DNA sequence data. *[[BMC journals|BMC Evol. Biol.]]* **3**: 16.   PDF fulltext

பகுப்பு:கடற்பறவைகள்
பகுப்பு:நீர்ப் பறவைகள்
பகுப்பு:பறவை வரிசைகள்
பகுப்பு:சரத்ரீபார்மசு
வட்டாராதனை

**வட்டாராதனை (Vaddaradhane)** என்பது கன்னடத்தின் முதல் உரைநடை நூலாகும். இதை சிவகோட்டாச்சார் என்பவர் எழுதினார். இது பத்தொன்பது கதைகள் உள்ளடங்கிய நூலாகும். இது ஹரிசேனரின்  பிரஹாத்கதாகோசாவை அடிப்படையாகக் கொண்டது.

## விளக்கம்
இது சரவணபெலகுளாவுக்கு வந்த பத்திரபாகுவின் வாழ்க்கை பற்றி விரிவாக கூறுகிறது. இந்த நூல் 9 ஆம் நூற்றாண்டைச் சேர்ந்ததாக கருதப்படுகிறது.  ஆனால் சில அறிஞர்கள் இது அதற்கும் முந்தைய ஆறாவது நூற்றாண்டைச் சேர்ந்த்து என்கின்றனர். அகச்சான்றுகளின் அடிப்படையில் சிவாக்கோதிய்யா, நவீன கர்நாடகத்தின் பெல்லாரி மாவட்டத்தில் உள்ள கோகலியாவைச் சேர்ந்தவராக இருக்கலாம் என கருதப்படுகிறது.

இதில் உள்ள 19 கதைகளின் பட்டியல்
# சுகுமார சுவாமியின் கதை
# சுகாசுசுலா சுவாமியின் கதை
# கஜகுமாரா
# சாந்தகுமார இளவரசன்
# அன்னி கவ்ருதா
# பத்ரபாவு பத்ர்ராரா
# லலிதகதே
# தர்மகோசா
# ஸ்ரீதின்னியா பத்ராரா 
# விருஷப சேன பத்தரரா 
# கர்த்தகா ரிஷி
# அபய கோஷ ரிஷி
# வித்யுத்சோர ரிஷி
# குருதாதா பட்டராரா
# சில்லடா புத்ரா
# தண்டகா ரிஷி
# மஹேந்ரதத்தாச்சாரியனந்த் 
# சணக்ய ரிஷி
# விருஷபாசேனர் ரிஷி

## குறிப்புகள்

## மேற்கோள்கள்
* Shivakotiacharya Virachita Vaddaradhaane, D L Narshimachaar(M A), Sharada Mandira Krishnarajapuram, Mysore
* 

பகுப்பு:கன்னட இலக்கியங்கள்
செங்கோட்டை நாய்

**செங்கோட்டை நாய்** என்பது தமிழ்நாட்டு நாய் இனங்களில் ஒன்றாகும். இந்த நாய் இனம் தற்போது அழிந்துவிட்டது. 

செங்கோட்டை நாய் குறித்து உலகப்புகழ் பெற்ற விலங்கியல் நிபுனர் டெஸ்மாண்ட் மோரிஸ் எழுதிய குறிப்புகளில் *இந்த இனம், திருவனந்தபுரம் மாவட்டத்தில் உள்ள மேற்குத் தொடர்ச்சி மலைகளின் தென்பகுதிகளில் பெரிய வேட்டைகளை நிகழ்த்தப் பயன்படுத்தப்படுகிறது. அந்தப் பகுதி மக்கள், புலியைக்கூட இவற்றின் துணையுடன் வேட்டையாடுகின்றனர். மேலும் இவை கோம்பை நாயின் தூரத்து உறவினராக இருக்கலாம்*  என டெஸ்மாண்ட் மோரிஸ் குறிப்பிட்டுள்ளார். இக்குறிப்பு டாக்ஸ் - தி அல்டிமேட் டிஸ்கவரி ஆப் ஆவர் 1000 டாக் பிரீட்ஸ் எனும் நூலில் உள்ளது.

## மேற்கோள்கள்

பகுப்பு:தமிழக நாய் இனங்கள்
அசிபித்ரினே

thumb|193x193px|சிக்ரா ஒரு தோட்டத்து<br> ஓணானைத் தின்கின்றது,<br> ஐதராபாத், இந்தியா.
**பாறு வகையி** என்பது பாறுக் குடும்பத்தின் கீழ் வரும் ஒரு துணைக் குடும்பம் ஆகும். இவை பொதுவாக மரக்காடுகளில் வாழும். மரங்களின் இடையில் இருந்து வந்து இரையைப் பிடிக்கும். இவை நீண்ட வால்கள், அகலமான இறக்கைகள் மற்றும் கூர்மையான பார்வைத்திறன் ஆகியவற்றைக் கொண்டுள்ளன. மரபியல் ஆய்வின் படி மில்வினே துணைக்குடும்பப் பருந்துகள் இதன் கீழ் வரலாம் என்று கருதப்படுகிறது.

## மேற்கோள்கள்

## வெளி இணைப்புகள்
* Hawk videos  on the Internet Bird Collection
* Hawk photos  taken on the central coast of California.

பகுப்பு:கொன்றுண்ணிப் பறவைகள்
வெப்ப மண்டலப் பறவை

**வெப்ப மண்டலப் பறவைகள்** (ஆங்கிலப் பெயர்: **Tropicbirds**) என்பவை பைதோன்டிடே (Phaethontidae) குடும்பத்தில் உள்ள வெப்ப மண்டலப் பறவைகள் ஆகும். இவை கடல் பறவைகள் ஆகும். பைதோன்டிபார்மசு ( Phaethontiformes) வரிசையில் இப்பறவையினம் மட்டுமே உள்ளது. பல ஆண்டுகளாக இவை பெலிகனிபார்மசு (Pelecaniformes) வரிசையைச் சேர்ந்தவை என்று கருதப்பட்டது, ஆனால் மரபியல் ஆய்வுகள் இவை யூரிபிகிபார்மசு (Eurypygiformes) வரிசையுடன் தொடர்புடையவை என்று கூறுகின்றன. வெப்ப மண்டலப் பறவைகள் 3 இனங்கள் ஆகும். இவை பைதோன் (Phaethon) பேரினத்தின் கீழ் வருகின்றன. பைதோன் என்ற பண்டைய கிரேக்கச் சொல்லுக்கு "சூரியன்" என்று பொருள். இவை பொதுவாக வெண்மையான இறகுகளுடன் காணப்படுகின்றன. இவற்றின் வால் இறகுகள் நீளமாக இருக்கும். இவற்றின் கால் மற்றும் பாதம் சிறியதாக இருக்கும்.

## விளக்கம்
வலது|thumb|சிவப்பு வால் வெப்ப<br> மண்டலப் பறவை
இவை 76-102 செ.மீ. நீளம், 94-112 செ.மீ. இறக்க நீளம் ஆகியவற்றைக் கொண்டிருக்கும். இவற்றின் நான்கு விரல்களும் சவ்வால் இணைக்கப்பட்டுள்ளன. இவற்றின் கால்கள் உடலின் கடைசிப் பகுதியில் இருக்கின்றன. ஆதலால் இவற்றால் நடக்க இயலாது. இவை கால்களால் உந்தி நகர்கின்றன.

## குறிப்புகள்

## உசாத்துணை
*  (HTML abstract)
* Oiseaux.net (2006): Red-billed Tropicbird. Retrieved 4-SEP-2006.
*  (HTML abstract)

## வெளி இணைப்புகள்
* Tropicbird Identification  by Don Roberson
* Tropicbird Photos  by Brian Patteson
* Tropicbird videos  on the Internet Bird Collection
பகுப்பு:கடற்பறவைகள்
சோலிகோலா

**சோலிகோலா** (*Sholicola*) என்பது முசிகபிடே குடும்பத்தில் உள்ள பறவைகளின் ஒரு பேரினம் ஆகும். இது 2017ம் ஆண்டு உருவாக்கப்பட்டது. இந்தப் பேரினத்தில் உள்ள இரண்டு பறவைகளுமே சோலைக்காட்டில் காணப்படுபவை ஆகும்.
* நீலகிரி நீல இராபின் (*சோலிகோலா மேஜர்*)
* குட்டை இறக்கையன் (*சோலிகோலா அல்பிவெந்த்திரிசு*)

மூன்றாவது சிற்றினமாக விவரிக்கப்பட்ட *சோலிகோலா அசாம்புயென்சிசு*, *சோலிகோலா அல்பிவெந்த்திரிசு*வின் நெருக்கமானது ஆகும். இது பின்னர் அல்பிவெந்த்திரிசு துணைளையினமாக கருதப்பட்டது.

## உசாத்துணை

பகுப்பு:ஈ-பிடிப்பான்கள்
பகுப்பு:தென்னிந்தியப் பறவைகள்
நீலகிரி சோலைக்கிளி

**நீலகிரி சோலைக்கிளி** [Nilgiri blue robin (*Sholicola major*)] அல்லது **வடக்கத்தி சோலைசிட்டு** என்பது பன்னாட்டு இயற்கைப் பாதுகாப்புச் சங்கத்தால் அருகிய இனம் [EN] என்று செம்பட்டியலில் இடப்பட்ட ஒரு அகணிய உயிரி ஆகும். சில வருடங்கள் முன்பு வரை *Sholicola albiventris* உடன் வேறுபடுத்தப்படாமல் ஓரினமாகவே கருதப்பட்டு வந்தது.  

## உடலமைப்பும் கள அடையாளங்களும்

* நன்கு வளர்ந்த சிட்டு, தூக்கணாங்குருவியை விட சற்று சிறியது, அதாவது 14 cm இருக்கும்.   
* குண்டான உருவமும் நீளமான கால்களும் குட்டையான இறக்கையும் கொண்டது.   
* அடர்நீல உடலும் வெள்ளை அடியும் அடர்காவி நிறத்தில் விலாப்பகுதியும் இருக்கும். கால்கள் இளஞ்சிவப்பு நிறம்.    
* கருப்பு அலகு, கண்-அலகு இடைப்பகுதி கருமையாக இருக்கும்.   

பெண்: சற்று வெளிரிய நிறத்துடன் காணப்படும்.  

## பரவல்
நீலமலையில் பாலக்காட்டுக் கணவாய்க்கு வடக்கேயுள்ள தென் கருநாடக, தென்மேற்குத் தமிழக சோலைக்காடுகளில் மட்டுமே காணப்படும் ஓரிட வாழ்வி. 

## வாழ்விடம்
சோலைக்காடுகளில் மரங்களின் கீழ்ப்பகுதிகள்; 900–2100 m உயரம் வரை இவற்றைக் காணலாம். 

## உணவும் உணவு தேடும் முறையும்
உணவு பற்றி இன்னும் தெளிவாக அறியப்படவில்லை (பூச்சிகளாக இருக்கலாம்); தரையில் கிடக்கும் மரங்களுக்கு இடையில் உணவு தேடும்.[இடது|thumb|ஒரு நீலகிரி சோலைக்கிளி, [குன்னூர்.]]

## மேற்கோள்கள்

## வெளி இணைப்புகள்
* Photographs 
* Videos and call recordings
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:தமிழ்நாட்டில் காணப்படும் பறவைகள்
பகுப்பு:தென்னிந்தியப் பறவைகள்
பெராக்சைடு

[thumb|பெராக்சைடுகளின் வகைகள்: (மேலிருந்து கீழாக) பெராக்சைடு அயனி, கரிம பெராக்சைடு, கரிம ஐபர்பெராக்சைடு, பேரமிலம். பெராக்சைடு தொகுதியானது [ஊதா நிறத்தில் காட்டப்பட்டுள்ளது.  R, R1 மற்றும் R2 ஐதரோகார்பனின் பகுதிக்கூறினைச் சுட்டுகிறது.]]
**பெராக்சைடு (Peroxide) ** என்பது R-O-O-R என்ற அமைப்பினை உடைய  சேர்மமாகும். பெராக்சைடு மூலக்கூற்றில் உள்ள O−O தாெகுதியானது **பெராக்சைடு தாெகுதி** அல்லது **பெராக்சோ தாெகுதி **என அழைக்கப்படுகிறது. ஆக்சைடு அயனிகளுக்கு மாற்றாக,பெராக்சைடு அயனியில் உள்ள ஆக்சிசன் அணுக்கள் −1 ஆக்சிசனேற்ற நிலையைக் கொண்டுள்ளன.

மிகவும் பொதுவான பெராக்சைடு ஐதரசன் பெராக்சைடு (H2O2), ஆகும். இதுவே பேச்சு வழக்கில் "பெராக்சைடு" என அழைக்கப்படுகிறது. இச்சேர்மம் வெவ்வேறு செறிவுகள்  கொண்ட  நீர்க்கரைசல்களாக சந்தையில் விற்பனை செய்யப்படுகிறது. ஐதரசன் பெராக்சைடு நிறமற்ற திரவமாகும். இச்சேர்மம் ஒரு ஆக்சிசனேற்றியாகவும் மற்றும் ஒரு வெளுப்பாக்கியாகவும் பயன்படுத்தப்படுகிறது. கரிமச் சேர்மங்கள் இச்சேர்மத்தின் செறிவு மிக்க கரைசல்களுடன் தாெடர்பு கொள்ளும் போது மிகவும் ஆபத்தை விளைவிக்கக்கூடியதாகும். 

ஐதரசன் பெராக்சைடினைத் தவிரவும், இன்னும் சில முக்கிய பெராக்சைடு வகை சேர்மங்கள் பின்வருமாறு:
* பெராக்சைடு அமிலங்கள், நன்கறியப்பட்ட அமிலங்களின் பெராக்சி வழிப்பொருட்கள், உதாரணங்கள்: பெராக்சிகந்தக அமிலம் மற்றும் பெரசிட்டிக் அமிலம்.
* உலோக பெராக்சைடுகள், உதாரணங்கள்: பேரியம் பெராக்சைடு (BaO2) மற்றும் சோடியம் பெராக்சைடு (Na2O2).
* கரிம பெராக்சைடுகள், C-O-O-C/H பிணைப்பைக் கொண்டுள்ள சேர்மங்கள். ஒரு உதாரணம் மூவிணைய பியூட்டைல்ஐதரோபெராக்சைடு
* முக்கியத் தொகுதி பெராக்சைடுகள், E-O-O-E பிணைப்பைக் கொண்டுள்ள சேர்மங்கள் (E = முக்கியத் தொகுதி தனிமம், ஒரு உதாரணம்: பொட்டாசியம் பெராக்சிடைசல்பேட்டு.

## மேற்கோள்கள்
ஜொனிதா காந்தி

**ஜொனிதா காந்தி** (மே 23 அக்டோபர் 1989)  ஒரு இந்தோ-கனடிய பாடகர். அவர் ஆங்கிலம், இந்தி, தமிழ், பெங்காலி, தெலுங்கு, குஜராத்தி, மராத்தி மற்றும் கன்னடம் உள்ளிட்ட மொழிகளில் பாடியுள்ளார்.

## வாழ்க்கை
 புது தில்லியைப் பிறப்பிடமாகக் கொண்ட, ஜொனிதா, தன் ஏழு வயதில்  கனடா செல்ல நேர்ந்ததுடன், அங்கு டொராண்டோ மற்றும் பிராம்ப்டனில் வாழ்ந்து வந்தார். அவரின் தந்தை ஒரு தொழில்முறை மின்னணுப் பொறியாளர் எனினும், பொழுதுபோக்கு இசைக்கலைஞராக விளங்கியதால், சிறுவயதிலேயே ஜொனிதாவின் திறமையைக் கண்டறிந்து அவரை உற்சாகப்படுத்தி வந்தார்.  1995 இல் டொராண்டோவில் நிகழ்ந்த அவரின் தந்தையின் நத்தார் இசை நிகழ்வே, ஜொனிதாவின் முதலாவது இசை நிகழ்வாக அமைந்தது. சுகாதார அறிவியல் மற்றும் வணிகத்தில் பட்டப்படிப்பை முடித்த ஜொனிதா, பாடுவதிலேயே அதிக ஆர்வம் காட்டி வந்தார்.  மேற்கத்திய பாரம்பரிய இசையில் மட்டுமன்றி, இந்துஸ்தானி இசையிலும் அவர் எடுத்து வந்த பயிற்சி அவரது இசை வாழ்க்கையைத் தொடங்க பேருதவி புரிந்தது.

## பாடகர்
ஜொனிதா காந்தி 17 வயதில் இணையத்தில் பதிவேற்றிய காணொளிகள் அவருக்குப் பெரும்புகழை ஈட்டிக்கொடுத்தது. சென்னை எக்ஸ்பிரஸ் திரைப்படத்துடனேயே அவரது திரையுலகப் பயணம் ஆரம்பமானது. தொடர்ச்சியாகப் பல திரைப்படங்களில் பாடிய ஜொனிதா, ஏ.ஆர்.ரகுமானுடன் ஓர் இந்தித் திரைப்படத்தில் பணியாற்றக் கிடைத்த வாய்ப்பை அடுத்து, தமிழ்த் திரையுலகிலும் காலடி எடுத்து வைத்தார்.  மணி ரத்னம்' இயக்கிய *[[ஓ காதல் கண்மணி|ஓகே கண்மணி]] அவரது முதலாவது தமிழ்ப்பாடல் இடம்பெற்ற திரைப்படமாக அமைந்தது. *

## இசைச் சரிதம்
ஜொனிதா பாடிய முக்கியமான சில பாடல்கள் பட்டியல்

## குறிப்புகள்

## வெளி இணைப்புகள்
*  ஜொனிதாகாந்தியின் இணையதளம்

பகுப்பு:1989 பிறப்புகள்
பகுப்பு:வாழும் மக்கள்
ஹோபாங் நகராட்சி

**ஹோபாங் நகராட்சி** பர்மாவின் ஷான் மாகாணத்தின் வா சுய-நிர்வாகப் பிரிவுப் பகுதியின் ஒரு நகரமாகும்.  முதன்மை நகரம் ஹோபாங் ஆகும். இது வா சுயாட்சிப் பிரிவு உள்ள 6 நகரங்களில் இதுவும் ஒன்றாகும். இது 2011 ஆண்டில் குன்லாங் மாவட்டத்திற்கு பதிலாக ஹோபாங் மாவட்டத்தின் பகுதியாக மாறியது. 

ஹோபாங் மற்றும் பிற பகுதிகளை இணைக்கும் 3 பிரதான பாதைகள் உள்ளன. அவை 804 மைல் நீளமான ஹோபாங்-லஷியோ-மண்டலை-டாங்கீ-மோங்பின்-மாத்மன் சாலை, 343 மைல் நீளமான ஹோபாங்-லாஷியோ-டாங்கியன்-பாங்சன்-மாத்மன் சாலை மற்றும் 257 மைல் நீளமுள்ள ஹோபாங்-மோங்மா-பங்சன்-மாத்மன் சாலை.  

1995 க்கு முன்னர் அதன் மொத்த மக்கள் தொகை 70,720 ஆக இருந்தது, மேலும் வா இன மக்களின் எண்ணிக்கை 24,024 ஆகும். 

2007 ஆம் ஆண்டின் கணக்கின்படி 3,713 ஏக்கர் ரப்பர் தோட்டங்கள் உள்ளன. 

## மேற்கோள்கள்

## வெளிப்பிற இணைப்புகள்
பகுப்பு:மியான்மரின் நகராட்சிகள்
ஆக் (பறவை)

**ஆக் ** அல்லது **அல்சித் **என்பது சரத்ரீபார்மசு வரிசையில் **அல்சிடே **குடும்பத்தில் வகைப்படுத்தப்பட்டுள்ள ஒரு பறவை ஆகும். இதன் குடும்பத்தில் முர்ரேக்கள், கில்லேமோட்டுகள், ஆக்லெட்டுகள், பபின்கள் மற்றும் முர்ரேலெட்டுகள் ஆகியவை உள்ளன.

அற்றுவிட்ட இனமான பெரிய ஆக் தவிர, மற்ற அனைத்து ஆக்குகளும் நீருக்கு அடியில் மற்றும் காற்றில் அவற்றின் "பறக்கும்" திறனுக்காக அறியப்படுகின்றன. இவை சிறந்த நீச்சலடிப்பவையாகவும், முக்குளிப்பவையாகவும் இருந்தபோதிலும் இவற்றின் நடை விகாரமாக உள்ளது.

## விளக்கம்
தற்போது உயிர்வாழக்கூடிய ஆக்குகள் சிறிய ஆக்குலெட்டில் (எடை 85 கிராம், நீளம் 15செ.மீ.) இருந்து தடித்த அலகு முர்ரே (எடை 1 கி.கி., நீளம் 45 செ.மீ.) வரை வேறுபட்ட அளவுகளில் காணப்படுகின்றன. குட்டையான இறக்கைகள் காரணமாக, ஆக்குகள் பறப்பதற்கு வேகமாகச் சிறகடிக்க வேண்டியுள்ளது.

## உசாத்துணை

## மேலும் படிக்க

* 
* 
* 
* ''Diving Birds of North America'', by Paul Johnsgard

பகுப்பு:ஆக்குகள்
ஸ்கூவா

**ஸ்கூவாக்கள் **(ஆங்கிலப் பெயர்: **Skuas**)** **என்பவை கடற்பறவைகளின் ஒரு குழு ஆகும். இவை இசுடெர்கோராரிடே குடும்பம், இசுடெர்கோராரியசு பேரினத்தின் கீழ் வகைப்படுத்தப்பட்டுள்ளன. மூன்று சிறிய ஸ்கூவாக்கள் அமெரிக்க ஆங்கிலத்தில் ஜேகர்கள் (Jaegers) என்றழைக்கப்படுகின்றன.

இவை மித வெப்ப மற்றும் ஆர்க்டிக் பகுதிகளின் நிலத்தில் கூடு கட்டக் கூடியவை. நீண்ட தூரத்திற்கு இடம்பெயரக்கூடியவ. இவை தென் துருவத்திலும் பார்க்கப்பட்டுள்ளன.
இடது|thumb|இரு இசுகூவாக்களும் ஒரு இராட்சத பெத்ரலும் ஒரு இறந்த அண்டார்க்டிகா ஃபர் கடல்நாய்க்காகச் சண்டையிடுகின்றன.<br>
## உயிரியல் மற்றும் குணங்கள்
நீள வால் ஸ்கூவாவில் (எடை 310 கிராம்) இருந்து பழுப்பு ஸ்கூவா (எடை 1.63 கி.கி.) வரை எடையுள்ள ஸ்கூவாக்கள் உள்ளன. சராசரியாக ஒரு ஸ்கூவாவானது அலகில் இருந்து வால் வரை 56 செ.மீ. நீளமும், விரிந்த இறக்கையின் நீளமானது 121 செ.மீ.ம் இருக்கும். இதன் கூட்டின் அருகே செல்லும் கொன்றுண்ணிகளின் தலையைக் குறிவைத்து இவை ஒரு குண்டைப் போல் விழும். அவற்றை விரட்டும்.

thumb|ஒரு இசுகூவா குஞ்சு, முட்டைப் பல்லுடன்

## உசாத்துணை

## வெளி இணைப்புகள்

*
*Skua videos  on the Internet Bird Collection
பகுப்பு:கடற்பறவைகள்
சாம்பவி

**சாம்பவி** (*Śāmbhavī*, சமசுகிருதம்: शाम्भवी, சமற்கிருதத்தில் "சிவபெருமானின் விருப்பத்துக்குரியவர்" என்று பொருள்) என்பது சாம்பு என்பதன் பெண்பாற் பெயர் ஆகும். அது அவரது மனைவியாகவோ (அவருடைய மற்ற பாதியான பெண்பால்) அல்லதுனாவரது மகளாகவோ (அவரிடமிருந்து நேரடியாக உருவானது) இருக்கலாம். சாம்பு என்பது சிவனின் பெயர், சாம்பவி துர்க்கையின் பெயர். 

இதற்கு இருவகைப் பொருள் உண்டு. இது யோக மகாமுத்திரமான "சாம்பவி" - சிவனால் அனுமானிக்கப்படும். தென்னிந்தியாவில் சாம்பவர் என்னும் சமுதாயப் பெண்களை சாம்பவி என்று அழைப்பர், இந்த சமூகத்து பெண்கள் தங்களை பார்வதியின் வழிதோன்றல் என நம்புகின்றனர்.

## இவற்றையும் பார்க்க
* சக்தி
* பறையர்
* சாம்பவி ஆறு

## மேற்கோள்கள்

பகுப்பு:பார்வதியின் வடிவங்கள்
பகுப்பு:இந்து பெண் தெய்வங்கள்
தெகுசா செயல்முறை

**தெகுசா செயல்முறை** *(Degussa process)* என்பது பிளாட்டினம் வினையூக்கி முன்னிலையில் மீத்தேன் மற்றும் அமோனியாவைப் பயன்படுத்தி ஐதரசன் சயனைடு தயாரிக்கும் ஒரு செயல்முறையாகும். இவ்வேதிச் செயல்முறையை தெகுசா  என்ற செருமன் நிறுவனம் உருவாக்கியது. அக்ரைலோநைட்ரைல், மெத்தில்மெத்தக்ரைலேட்டு, அடிப்போநைட்ரைல் போன்ற இடைநிலை வேதிப்பொருட்களைத் தயாரிக்கும் வேதித் தொழிற்சாலைகளில் ஐதரசன் சயனைடு பயன்படுகிறது.

பிளாசௌர் (ஐதரசன் சயனைடு) சேர்மத்தை மெத்தான் (மீத்தேன்) மற்றும் அமோனியாக் (அமோனியா) சேர்மங்களிலிருந்து தயாரித்தல் என்ற வாக்கியத்தின் செருமன் மொழி சுருக்கமாக பி.மெ.அ. செயல்முறை என்ற பெயராலும் இவ்வினை அழைக்கப்படுகிறது.

மீத்தேன் மற்றும் நீரின் நீராவிய மறுவாக்கம் வினையை ஒத்த சமன்பாட்டையே இச்செயல்முறையின் சமன்பாடும் பெற்றுள்ளது.

:CH4 + NH3 &rarr; HCN + 3 H2, &Delta;HR = 251 kJ / மோல்

இச்செயல்முறையில் நிகழ்வது ஒரு வெப்பங்கொள் வினையாகும். பிளாட்டினம் சூழ்ந்துள்ள குழாயில் வினைபடு பொருள்கள் சுமார் 1400 பாகை செல்சியசு வெப்பநிலையில் வினைபுரிகின்றன.  வினைகலவையில் கிட்டத்தட்ட 23% கன அளவு ஐதரசன் சயனைடும் 72% ஐதரசன் வாயுவும் சிறிய அளவில் அமோனியா, நைட்ரசன் மற்றும் வினையில் ஈடுபடாத மீத்தேன் ஆகியன கலந்துள்ளன .

வாயு கலவையை ஒரு துப்புரவாக்கியில் செலுத்தி அமோனியா கரைசலுடன் சேர்த்து சூடுபடுத்துவதால் H2, CH4, மற்றும் N2 ஆகியவற்றிலிருந்து அமில ஐதரசன்சயனைடு பிரிக்கப்படுகிறது. இரண்டாவது படிநிலையில் கரைசலை அமிலமாக்கி தொடர்ந்து இறுதிவாலைவடித்தல் மூலமாக HCN விடுவிக்கப்படுகிறது. அதிக வெப்பங்கொள் வினையாக இருப்பதால், ஆண்ட்ரூசோ செயல்முறையுடன் ஒப்பிடுகையில் இச்செயல்முறைக்கு குறைந்த முக்கியத்துவமே கொடுக்கப்படுகிறது.

## மேற்கோள்கள்

## புற இணைப்புகள்
*Process description

பகுப்பு:வேதியியல் செயல்முறைகள்
பகுப்பு:ஊக்கியியல்
லேரி

[thumb|பெரிய கொண்டை ஆலா,  [தாசுமேனியா]]
**லேரி **என்பது சரத்ரீபார்மசு வரிசையின் கீழ் வகைப்படுத்தப்பட்டுள்ள ஒரு துணை வரிசை ஆகும். இதில் கடல் புறாக்கள், ஆலாக்கள், ஸ்கூவாக்கள் மற்றும் ஸ்கிம்மர்கள் வகைப்படுத்தப்பட்டுள்ளன. லேரி, வடர்கள் மற்றும் ஸ்நைப்புகள் சேர்ந்து சரத்ரீபார்மசு வரிசையை உருவாக்குகின்றன. சமீபத்திய ஆய்வின்படி ஆக்குகளும் லேரியின் கீழ் வகைப்படுத்தப்பட்டுள்ளன. சிலநேரங்களில் கருங்காடைகளும் இதில் வகைப்படுத்தப்படுகின்றன. ஆனால் மூலக்கூறு தரவு மற்றும் தொல்லுயிர் எச்சம் இவற்றை உள்ளான்கள் மற்றும் நீர்ப்பறவைகள் போல் வேறு வகை என்று குறிப்பிடுகின்றது.

## உசாத்துணை

## ஆதாரங்கள்
* Paton, Tara A. & Baker, Allan J. (2006): Sequences from 14 mitochondrial genes provide a well-supported phylogeny of the Charadriiform birds congruent with the nuclear RAG-1 tree. *Molecular Phylogenetics and Evolution* **39**(3): 657–667.   (HTML abstract)
* Paton, T. A.; Baker, A. J.; Groth, J. G. & Barrowclough, G. F. (2003): RAG-1 sequences resolve phylogenetic relationships within charadriiform birds. *Molecular Phylogenetics and Evolution* **29**: 268-278.   (HTML abstract)
* Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. *[[BMC journals|BMC Evol. Biol.]]* **4**: 28.   PDF fulltext  Supplementary Material

பகுப்பு:லேரி
பெலிகனிபார்மசு

**பெலிகனிபார்மசு **என்பது நடுத்தர-பெரிய அளவுள்ள நீர்ப்பறவைகளின் வரிசை ஆகும். இவை உலகம் முழுவதும் காணப்படுகின்றன. இது பாரம்பரியமாக-ஆனால் தவறாக-நான்கு விரல்களுக்கிடையில் சாவ்வுடைய அனைத்துப் பறவைகளையும் கொண்டிருந்தது. இவற்றின் கழுத்து விரிவடையக் கூடியது ஆகும். இவற்றின் நாசிகள் இயங்காத துளைகளாகப் பரிணாமம் பெற்று விட்டன. ஆதலால் இவை வாய் மூலம் சுவாசிக்கின்றன. இவை மீன்கள், கண்வாய் மீன்கள் அல்லது மற்ற நீர் உயிரினங்களை உண்டு வாழ்கின்றன. இவை கூட்டமாக வாழ்பவை, ஒருதுணை மணம் புரிபவை. குஞ்சுகள் உதவி தேவைப்படுபவையாக, உரோமமின்றிப் பிறக்கின்றன. இவற்றின் அடிவயிறு சிறகற்றுக் காணப்படுவதில்லை.

## குறிப்புகள்

## உசாத்துணை
* Bourdon, Estelle; Bouya, Baâdi & Iarochene, Mohamed (2005): Earliest African neornithine bird: A new species of Prophaethontidae (Aves) from the Paleocene of Morocco. *[[Society of Vertebrate Paleontology|J. Vertebr. Paleontol.]]* **25**(1): 157–170. DOI: 10.1671/0272-4634(2005)025[0157:EANBAN]2.0.CO;2 [HTML abstract](http://www.bioone.org/perlserv/?request=get-abstract&doi=10.1671%2F0272-4634(2005)025%5B0157%3AEANBAN%5D2.0.CO%3B2)
* Mayr, Gerald (2003): The phylogenetic affinities of the Shoebill (*Balaeniceps rex*). *Journal für Ornithologie* **144**(2): 157–175. [English with German abstract] HTML abstract
* Mortimer, Michael (2004): The Theropod Database: Phylogeny of taxa . Retrieved 2013-MAR-02.

## வெளி இணைப்புகள்

* Tree of Life: Pelecaniformes 
பகுப்பு:கடற்பறவைகள்
பகுப்பு:பெலிகனிபார்மசு
காலணி-அலகு நாரை

**காலணி அலகு நாரை** (ஆங்கிலப் பெயர்: **shoebill**, உயிரியல் பெயர்: ***Balaeniceps rex***) என்பது மிகப் பெரிய நாரையைப் போன்ற ஒரு பறவை ஆகும். இது பெரிய காலணி போன்ற அலகைக் கொண்டுள்ளது. இது வடிவத்தில் நாரையைப் போன்று உள்ளது. இதற்கு முன்னர் இது வடிவத்தின் அடிப்படையில் சிகோனீபார்மசு வரிசையின் கீழ் வகைப்படுத்தப்பட்டிருந்தது. ஆனால், மரபியல் ஆதாரங்களின்படி இது பெலிகனிபார்மசின் கீழ் வருகின்றது. வளர்ந்த நாரைகள் சாம்பல் நிறத்திலும், இளம் நாரைகள் பழுப்பு நிறத்திலும் இருக்கும். இது வெப்ப மண்டலக் கிழக்கு ஆப்பிரிக்கவின் பெரிய சதுப்பு நிலங்களில் சூடான் முதல் ஜாம்பியா வரை காணப்படுகின்றன.
இடது|thumb|இதன் அலகு மிகவும் அறியப்பட்ட சிறப்பம்சம் ஆகும்.

## உசாத்துணை

## மேலும் படிக்க

## வெளி இணைப்புகள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:நாரைகள்
பகுப்பு:பெலிகனிபார்மசு
தாசுமேனியப் புலி

**தாசுமேனியப் புலி** அல்லது **தைலேசீன்** (ஆங்கிலப் பெயர்: **thylacine**, உயிரியல் பெயர்: ***Thylacinus cynocephalus***) என்பது தற்காலத்தில் அற்றுவிட்ட, ஊன் உண்ணும் பைம்மாவினங்களிலேயே மிகப் பெரியதாகும். இது **தாசுமேனியப் புலி** (இதன் அடிமுதுகின் கோடுகளின் காரணமாக) அல்லது **தாசுமேனிய ஓநாய்** என்றும் அழைக்கப்படுகிறது. இது ஆத்திரேலியக் கண்டம், தசுமேனியா, நியூ கினி ஆகிய இடங்களில் காணப்பட்டது. இது புலிகளைப் போன்ற வரிகளும், கங்காருவைப் போன்ற தடித்த பின் வாலையும் உடையது.

மேய்ச்சல் ஆடுகளைத் தாக்கி உண்பதால், விவசாயிகளால் பெருமளவு வேட்டையாடப்பட்டு முற்றிலும் அழிக்கப்பட்ட உயிரினம். இந்த உலகின் கடைசி தாசுமேனியன் ஓநாய், 1936இல் மிருகக் காட்சி சாலையில் இறந்துவிட்டதோடு இதன் எண்ணிக்கை முடிவிற்கு வந்தது.

 

## மேற்கோள்கள்

## வெளி இணைப்புகள்
* The Thylacine Project at the நியூ சவுத் வேல்ஸ் பல்கலைக்கழகம்
* The Thylacine at the Australian Museum
* The Thylacine Museum at *Natural Worlds*
* Tasmanian tiger: newly released footage. *The Guardian*. 19 May 2020.

பகுப்பு:காணொளிக் கோப்பு உள்ள கட்டுரைகள்
பகுப்பு:அற்றுவிட்ட இனங்கள்
கிம் ஆறு

**கிம்** (*Kim*) என்பது மேற்கு இந்தியாவில், குசராத்து மாநிலத்தில் பாயும் ஆறு ஆகும். இந்த ஆறு சாபுதாரா குன்றுகளில் உற்பத்தியாகிறது. இதன் வடிநிலமானது அதிகபட்சமாக 107 கி.மீ (66.5 மைல்கள்) நீளமுடையது. இந்த வடிநிலப் பகுதியானது 1286 சதுர கிலோமீட்டர்கள் பரப்பளவை உடையது. இதன் சிற்றோடை இலாவ் என்ற கிராமத்திற்கருகே ஓடுகின்றது.

## மேற்கோள்கள்

பகுப்பு:குசராத்தின் ஆறுகள்
கூடுதுறை

**கூடுதுறை **(Kooduthurai), அல்லது **முக்கூடல் **(Mukkoodal)இந்தியாவில் தமிழ்நாட்டில் ஈரோட்டிற்கு அருகில் பவானி என்ற இடத்தில்  அமைந்துள்ள புனிதமான இடமாகும்.
thumb|தேசிய நெடுஞ்சாலையிலிருந்து பார்க்கும் போது காட்சியளிக்கும் சங்கமிக்கும் இடம்
இந்த இடமானது காவிரி ஆறு, பவானி ஆறு மற்றும் மாயநிலையிலான அமுதா ஆறு ஆகிய ஆறுகள் சங்கமிக்கும் இடத்தில் அமைந்துள்ளது. கூடுதுறையின் கரையில் பவானி சங்கமேசுவரர் கோயில் அமைந்துள்ளது. இந்த ஆற்றின் பெயரானது தமிழில் 'கூடு' என்ற சொல்லிலிருந்தும் (பொருள்: இணைதல்) 'துறை' என்ற சொல்லிலிருந்தும் (பொருள்: ஆற்றுப்படுகை) உருவாகியுள்ளது.

## மேற்கோள்கள்

பகுப்பு:ஈரோடு மாவட்டம்
பகுப்பு:ஈரோடு மாவட்டத்திலுள்ள சிவன் கோயில்கள்
நீலகிரி பூக்கொத்தி

**நீலகிரிப் பூக்கொத்தி** (ஆங்கிலப் பெயர்: **Nilgiri flowerpecker**, உயிரியல் பெயர்: ***Dicaeum concolor***) என்பது பூக்கொத்திகளின் குடும்பத்தில் உள்ள ஒரு சிறிய பறவை ஆகும். இது பெரும்பாலும் தேன் மற்றும் பழங்களைப் புசிக்கிறது. இது ஒரு முக்கியமான மகரந்தக்காவி ஆகும்.

## விளக்கம்
இது 9 செ.மீ. நீளம் மட்டுமே உள்ள ஒரு சிறிய பறவை ஆகும். இவற்றில் பால் ஈருருமை அறிவது கடினம். இவை மேற்குத்தொடர்ச்சி மலைக் காடுகளிலும், நீலகிரி மலைப் பகுதிகளிலும் வசிக்கின்றன. இவற்றின் மேல்புறம் வெளிர் பழுப்பு நிறத்திலும், அடிப்பகுதி வெள்ளை நிறத்திலும் இருக்கும்.

## உசாத்துணை

## வெளி இணைப்புகள்

* Image and Classification at Animal Diversity Web
* Photos and media

பகுப்பு:தென்னிந்தியப் பறவைகள்
மான்டிசின்க்லா

**மான்டிசின்க்லா** என்பது சிரிப்பான் குடும்பத்தில் உள்ள பறவைகளின் பேரினம் ஆகும். இந்த பேரினத்தில் உள்ள நான்கு சிற்றினங்களும் தென்மேற்கு இந்தியாவின் மேற்குத் தொடர்ச்சி மலைத் தொடரில் உள்ள "வானத் தீவுகளில்" மட்டுமே காணக்கூடிய அகணிய உயிரிகளாகும். இவை பொதுவாக 1,200 மீ உயரத்திற்கு மேல் 

## சிற்றினங்கள்
மாண்டிசின்க்லா பேரினத்தில் கீழ்வரும் சிற்றினப் பறவைகள் உள்ளன:
* நீலகிரிச் சிரிப்பான், *மான்டிசின்க்லா கேச்சின்னாசு* 
* பழனிச் சிரிப்பான், *மான்டிசின்க்லா பேர்பேங்கி*
* பானசுரச் சிரிப்பான், *மான்டிசின்க்லா ஜெர்டோனி*
* அசம்புச் சிரிப்பான், *மான்டிசின்க்லா மெரிடியோனேல்*

## உசாத்துணை

பகுப்பு:பறவைப் பேரினங்கள்
மொங்மொ நகராட்சி

**மொங்மொ நகராட்சி** மியான்மரின் சான் மாநிலம் வா சுயாட்சிப் பிரிவு ஓபாங்கு மாவட்டத்தில் உள்ளது. 2011 ஆம் ஆண்டிற்கு முன்னர், இந்நகரம் லாசியோ மாவட்டத்தை சேர்ந்திருந்தது.  இதன் முதன்மை தலைநகர் மொங்மொ. 

## வரலாறு
1995 ஆம் ஆண்டில் இந்நகரத்தின் மக்கள்தொகை 77,378 ஆக இருந்தது இதில் 59,105 பேர் வா இன மக்களாவர்.  இது மலைப்பாங்கான பகுதியில் இருப்பதால் இங்கு வயல் வெளிகள் என்று எதுவும் கிடையாது ஆகையால் நெற்பயிற்களுக்கு பதிலாக இப்பகுதியில் ரப்பர், தேயிலை, ஆரஞ்சு தோட்டங்கள் உள்ளது.  ஹோபாங், மொங்மொ, பாங்வான், நாம்பன், மாத்மன் மற்றும் பாங்சாங்க் நகராட்சி ஆகியவற்றிற்காக ஒதுக்கப்பட்ட தேசிய சட்டமன்ற தொகுதியில் வா ஜனநாயகக் கட்சியின் பாங் நாப் தேர்ந்தெடுக்கப்பட்டார். 

## மேலும் பார்க்க
* ஷான் மாநிலம்
* வா சுயாட்சிப் பிரிவு

## மேற்கோள்கள்

## வெளிப்புற இணைப்புகள்
பகுப்பு:மியான்மரின் நகராட்சிகள்
சூழலியல் ஓரிடத்தான்கள்

**சூழலியல் ஓரகத்தனிமங்கள் **(Environmental isotopes)** ** என்பவை நிலையான மற்றும் கதிரியக்க ஓரிடத்தான்களின்   தாெகுப்பு ஆகும். இவை புவி வேதியியலின் ஓரிடத்தான் தனிமங்களாகும்.

மிகுந்த பயன்பாடுடைய சூழலியல் ஓரித்தான்கள் பின்வருமாறு:
* தியட்டிரியம்
* திரிட்டியம்
* கரிமம்-13
* கரிமம்-14
* நைட்ரசன்-15
* ஆக்சிசன்-18
* சிலிக்கான்-29
* குளோரின்-36

பகுப்பு:சூழலியல் ஓரிடத்தான்கள்
பகுப்பு:சூழலியல்
அசம்புச் சிரிப்பான்

**அசம்புச் சிரிப்பான்** அல்லது **திருவாங்கூர் சிரிப்பான்** (ஆங்கிலப் பெயர்: **Ashambu laughingthrush** அல்லது **Travancore laughingthrush**, உயிரியல் பெயர்: ***Montecincla meridionale***) என்பது லியோத்ரிசிடே குடும்பத்தில் உள்ள ஒரு பறவை ஆகும். இது தென் தமிழகத்திலும், தென் கேரளாவிலும் உள்ள மேற்குத் தொடர்ச்சி மலைப் பகுதிகளில் காணப்படுகிறது. இது பழனிச் சிரிப்பானுடன் தொடர்புடையது. இதன் கண்களுக்கு அருகில் வெள்ளை நிறப்புருவம் முடிகிறது. இதை வைத்தே இதனை பழனிச் சிரிப்பானில் இருந்து வேறுபடுத்த முடியும்.

## உசாத்துணை

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:தென்னிந்தியப் பறவைகள்
பானசுரச் சிரிப்பான்

**பானசுரச் சிரிப்பான்** (ஆங்கிலப் பெயர்: **Banasura laughingthrush**, உயிரியல் பெயர்: ***Montecincla jerdoni***) என்பது லியோத்ரிசிடே குடும்பத்தில் உள்ள ஒரு பறவை ஆகும். இது தென்மேற்குக் கர்நாடகாவின் மேற்குத் தொடர்ச்சி மலைப் பகுதிகளில் காணப்படுகிறது. இது கருப்புத் தாடைச் சிரிப்பானின் துணையினம் என்று அழைக்கப்பட்டது. ஆனால் தற்போது தனி இனமாக வகைப்படுத்தப்பட்டுள்ளது.

## உசாத்துணை

*Praveen, J., and P.O. Nameer. 2012. Strophocincla laughingthrushes of south India: a case for allopatric speciation and impact on their conservation. Journal of the Bombay Natural History Society 109: 46-52.
*Robin, V.V., C.K. Vishnudas, P. Gupta, F.E. Rheindt, D.H. Hooper, U. Ramakrishnan, and S. Reddy. 2017. Two new genera of songbirds represent endemic radiations from the Shola Sky Islands of the Western Ghats, India. BMC Evolutionary Biology 17: 31.

பகுப்பு:தென்னிந்தியப் பறவைகள்
மயூர் ஆறு

**மயூர் ஆறு **(Mayur River) வங்காளதேசத்தில் பாயும் ஆறு ஆகும். இது முன்னதாக கங்கை ஆற்றின் கிளையாறாக இருந்தது. இந்த ஆறு குல்னா பெருநகரப் பகுதியின் வடமேற்கு எல்லைப்புறத்திற்கு அருகில் ஓடுகிறது. இந்தப் பெருநகரப் பகுதியின் வடிகால்களெல்லாம் இந்த ஆற்றில் கலக்கிறது. இந்த ஆறானது வண்டல் படிவுகளால் ஏற்பட்ட தடைகளால் தடுக்கப்படுகிறது.  இந்த ஆற்றின் இயற்கையான அலைப்போக்கானது கதவுகளால் தடுக்கப்படுகிறது.

## மேற்கோள்கள்

பகுப்பு:வங்காள தேச ஆறுகள்
தில்லையில் மலர்கள் (பெரிய புராணம்)

**தில்லை** என்பது இக்காலச் '''சிதம்பரம்'''. தில்லை என்பதே ஒருவகை மலர். இது மிகுயாக இருந்த ஊர் ஆதலால் இந்த ஊருக்கு இந்தப் பெயர் வழங்கலாயிற்று. பெரிய புராணம் இந்த ஊரிலும் அங்கிருந்த நந்தவனத்திலும் பூத்திருந்ததாக இரண்டு பாடல்களில் தெரிவிக்கிறது. 

அந்தப் பூக்களை அகர வரிசைப்படுத்திக் காணும்போது இவ்வாறு அமைகிறது. 

ஆரம்  
இலவங்கம்  
கற்பு  
கன்னிகாரம்  
குரவம்  
கூவிளம்  
கொன்றை  
சண்பகம்  
சரளம்  
சாதி  
சூத வகுளம்  
செருந்தி  
நந்திகரம்  
நரந்தம்  
நாகம்  
நாளிகேரம்   
பலாசு  
பாடலம்  
புன்னை  
பூக ஞாழல்  
மந்தாரம்  
மரு  
மாலதி  
மேகசாலம்  
மௌவல்  
வஞ்சி  
வழை  
வன்னி  
வாழை  
வீரம்  

## மேற்கோள்

பகுப்பு:மலர்கள்
பழனிச் சிரிப்பான்

**பழனிச் சிரிப்பான்** (*Palani laughingthrush*, உயிரியல் பெயர்: *மான்டிசின்க்லா பேர்பேங்கி*) என்பது ஒரு வகைச் சிரிப்பான் ஆகும். இது பாலக்காட்டுக் கணவாய்க்குத் தெற்கே உள்ள மேற்குத் தொடர்ச்சி மலைப் பகுதிகளில் காணப்படுகிறது. இதனுடன் தொடர்புடைய மற்றொரு சிரிப்பானான அசம்புச் சிரிப்பான் அச்சன்கோயில் ஆற்றுக்குத் தெற்கே காணப்படுகிறது.

## வகைப்படுத்தல்
பழனிச் சிரிப்பான் சிற்றினம் கொடைக்கானல் பகுதியிலிருந்து ரெவ். சாமுவேல் பேகன் பேர்பேங்க் என்பவரால் பெறப்பட்ட மாதிரியின் அடிப்படையில் விவரிக்கப்பட்டது. இது புல்னே சிரிப்பான் என்று அழைக்கப்பட்டது. ஜெர்டோனியின் கருப்பு கன்னம் இல்லாதது இந்த சிற்றினத்தை முதன்முதலில் விவரிக்கப்பட்டபோது குறிப்பிடப்பட்டது. இருப்பினும் 1922-ல் ஸ்டூவர்ட் பேக்கரால் இலங்கை மற்றும் மியான்மர் உட்பட பிரித்தானிய இந்தியாவின் விலங்கினங்களின் இரண்டாவது பதிப்பில் ஜெர்டோனியின் கீழ் ஒரு துணையினமாக இது மாற்றப்பட்டது. 1880-ல் பிளான்போர்ட் எப். டபுள்யூ. போர்திலான் என்பவரால் பெறப்பட்ட ஒரு மாதிரியின் அடிப்படையில் மெரிடியோனேலை விவரித்தார். 1883ஆம் ஆண்டில் வில்லியம் ரக்சுடன் டேவிசினால் மெரிடியோனேல் மற்றும் பேர்பாங்கியின் நெருங்கிய உறவு கவனிக்கப்பட்டது. பாலக்காட்டு கணவாயினை உயிர் புவியியல் தடையாகக் கருதி, கன்ன நிறத்திற்கு முக்கியத்துவம் அளித்து, படிவங்களின் தற்போதைய மறுதொகுப்பு, 2005-ல் பமீலா சி. ராசுமுசென் மற்றும் ஆண்டர்டன் ஆகியோரால் அறிமுகப்படுத்தப்பட்டது. 2017-ல் வெளியிடப்பட்ட ஒரு ஆய்வில், இந்த சிற்றினமானது ஒரு புதிய பேரினமான மான்டிசின்க்லாவில் வைக்கப்பட்டுள்ளது என்றும், இந்த வேறுபாட்டின் அடிப்படையில், மெரிடியோனேல் ஒரு முழு சிற்றினமாக கருதப்படுகிறது.

## குணங்கள் மற்றும் சூழலியல்

பழநி சிரிப்பான் இணையாகவும் சிறிய குழுக்களாகவும் காணப்படுகின்றன. இவை சில சமயங்களில் பிற இனங்களுடன் இரை தேட மந்தைகளுடன் இணைகின்றன. இவை *லோபெலியா எக்செல்சா*, *உரோடோடெண்ட்ரான்* மற்றும் *இசுடுரோபிலாந்தீசு* பேரினப் பூக்களின் தேனை உண்கின்றன. இவை *இசுடுரோபிலாந்தீசு* போன்ற சில பூக்களின் இதழ்களையும், வைபர்னம், யூரியோ, பெர்ரி மற்றும் தவிட்டுக்கொய்யா உள்ளிட்ட பலவகையான தாவரங்களின் பழங்களையும் உண்ணும்.
இதனுடைய இனப்பெருக்க காலம் திசம்பர் முதல் சூன் வரை ஆனால் ஏப்ரல் மற்றும் மே மாதங்களில் உச்சமாக இருக்கும். கூடு என்பது பாசியுடன் கூடிய ஒரு கோப்பை போன்றிருக்கும். இது புல் மற்றும் அடர்த்தியான தாவரங்களில் மறைந்திருக்கும். இரண்டு நீல நிற முட்டைகள் சிவப்பு நிற அடையாளங்கள் மற்றும் கருப்பு-கன்னம் கொண்ட சிரிப்பான்களிலிருந்து பிரித்தறிய முடியாதவை. கூடு இளம் குஞ்சுகள் வளர்ந்த பின் கூடு அழிக்கப்படும். அருகில் உள்ள மற்ற பறவைகளின் கூடுகளையும் தாய்ப்பறவைகள் சேதப்படுத்தலாம். குஞ்சு பொரிக்காத முட்டைகளை தாய் பறவைகள் உண்ணலாம்.
இதனுடைய தொடர்பு அழைப்புகள் ஏறுவரிசையில் பி-கோ... பி-கோ என அமையும் (pee-koko... pee-koko). சில் அழைப்புகள் பாடல்கள் போலத் தோன்றும்.

## உசாத்துணை

## வெளி இணைப்புகள்

* Photographs and videos on the Internet Bird Collection
* Bird calls 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:தமிழ்நாட்டுப் பறவைகள்
பகுப்பு:தென்னிந்தியப் பறவைகள்
சிரிப்பான் (பறவை)

**சிரிப்பான்கள் **(ஆங்கிலப் பெயர்: **Laughingthrushes**) என்பவை பறவைகளின் ஒரு குடும்பம் ஆகும். இவை பழைய உலகக் குருவிகள் ஆகும். இவை பல்வேறு வகை அளவு மற்றும் நிறங்களில் காணப்படுகின்றன. வெப்ப மண்டலப் பகுதிகளில் காணப்படுகின்றன. முக்கியமாக இந்தியத் துணைக்கண்டம் மற்றும் தென்கிழக்காசியாவில் பல்வேறு வகைகளாக உள்ளன. இந்தக் குடும்பம் முழுவதும் பழைய உலக வாயாடிகளின் குடும்பமான டிமலீடேயின் கீழ் வகைப்படுத்தப்பட்டிருந்தன.

## பண்புகள்
இவை பொதுவாகப் பூச்சியுண்ணிகள் ஆகும். எனினும் பெரும்பாலானவை பெர்ரிகளையும், பெரிய இனப்பறவைகள் சிறிய ஓணான்களையும் மற்றும் பிற முதுகெலும்பிகளையும் உண்ணும்.

## பேரினங்களின் பட்டியல்
* **பேரினம் பபக்ஸ் (''Babax)*** (23 இனங்கள்)
* *'பேரினம் கர்ருலக்ஸ் (*Garrulax)*** – (தோராயமாக 14 இனங்கள்)
* **பேரினம் ட்ரோசலோப்டெரோன் (*Trochalopteron)*** (19 இனங்கள்)
* **பேரினம் மான்டிசின்க்லா (*Montecincla)*** (4 இனங்கள்)
* **பேரினம் டுர்டோயிடேஸ் (*Turdoides)*** (27 இனங்கள்)
* **பேரினம் குபியோர்னிஸ் (*Kupeornis)*** (3 இனங்கள்)
* **பேரினம் பைல்லந்துஸ் (*Phyllanthus)***
** **கபுச்சின் வாயாடி**, ''Phyllanthus atripennis''
* **பேரினம் குடியா (*Cutia)*** (2 இனங்கள்)
* **பேரினம் லியோத்ரிக்ஸ் (*Leiothrix)*** (2 இனங்கள்)
* **பேரினம் க்ரோசியாஸ் (*Crocias)***  (2 இனங்கள்)
* **பெரினம் ஹெடிரோபசியா (*Heterophasia)*** (8 இனங்கள்)
* **பேரினம் லியோசிச்லா (*Liocichla)*** (5 இனங்கள்)
* **பேரினம் அக்டினோடுரா (*Actinodura)*** (7 இனங்கள்)
* **பேரினம் மின்லா (*Minla)**' (1 இனம்)

== உசாத்துணை ==

*Cibois, A. 2003. Mitochondrial DNA phylogeny of babblers (Timaliidae). *Auk* 120: 35–54.     
*Collar, N. J., and C. Robson. 2007. Family Timaliidae (babblers). Pages 70–291 in J. del Hoyo, A. Elliott, and D.A. Christie (editors), *Handbook of the Birds of the World Volume 12: Picathartes to Tits and Chickadees*. Lynx Edicions, Barcelona.
*Gelang, M., A. Cibois, E. Pasquet, U. Olsson, P. Alström and P.G.P. Ericson. 2009. Phylogeny of babblers (Aves, Passeriformes): major lineages, family limits and classification. *Zoologica Scripta'' 38: 225–236.

பகுப்பு:பறவைக் குடும்பங்கள்
என். எல். கானசரஸ்வதி

thumb|right
**என். எல். கானசரஸ்வதி** ஒரு இந்திய திரைப்படப் பின்னணிப் பாடகியாவார். 1950 களிலும், 1960 களின் முற்பகுதியிலும் இவர் பல திரைப்படங்களில் பின்னணி பாடியுள்ளார். அநேகமாக தமிழ்த் திரைப்படங்களில் பாடியுள்ள இவர் ஏனைய தென்னிந்திய மொழிப் படங்கள் சிலவற்றிலும் பாடியுள்ளார். இவர் பாடிய பாடல்கள் பெரும்பாலும் கருநாடக இசையை அடிப்படையாகக் கொண்டவை. அவை திரைப்படங்களில் நடனக் காட்சிகளுக்குப் பயன்படுத்தப்பட்டன.

## பாடல்கள்
;தமிழ்
பின்வரும் பாடல் விபரங்கள் "திரைக்களஞ்சியம் தொகுதி 1*  "திரைக்களஞ்சியம் தொகுதி 2* ஆகிய நூல்களிலிருந்து திரட்டப்பட்டன.

தெலுங்கு

## மேற்கோள்கள்

## வெளி இணைப்புகள்
*N. L. Ganasaraswathi
*N. L. Ganasaraswathi Album

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:இந்தியத் திரைப்படப் பாடகர்கள்‎
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்